Je Guys, que l’on dit de Bames, chevaliers, de Salins, fais savoir à toz... que je suis devenuz hons liges à noble baron Jehan, conte de Bourgoigne et seignour de Salins, et hai pris et retenu en fié et en chassement dou devantdit conte la moitié d’une vigne qui est à Salins, derriers Saint-Jehan, et la maison nueve desoz cele vigne, et le celier devant cele maison et la cheminée desus. Et vul et commandoy que Girars, mes filz, et mi hoir prannent et retiegnent après moy, en fié et en chassement, les devantdites choses dou devantdit conte; et ceste chose a loé et outroié li devantdiz Girars, mes filz. En tesmoignaige de ceste chose, j’ai fait saeler les presantes lettres dou sael dou chapitre de l’iglyse Saint-Anathoile de Salins. Ce fut fait ou moys de joint, l’an de l’incarnation Nostre Seignour mil CC et XLV.